
A Fővárosi Önkormányzat tulajdonában álló közterületek használatáról szóló
 3/2013.(III.8.) Főv. Kgy. rendelet 
23. §
	23. § (1) A közterület használatáért közterület-használati díjat kell fizetni, vagy szerződésben rögzített egyéb ellenszolgáltatást kell teljesíteni (a továbbiakban együtt: díj). A díjat a közterület-használati hozzájárulásban rögzített időtartamra és módon a jogosult a közterület tényleges használatára, vagy a közterületen elhelyezett létesítmény tényleges üzemeltetésére tekintet nélkül köteles megfizetni.
(2) A szerződésben rögzített egyéb ellenszolgáltatást a közterület használatával értékarányosan kell megállapítani, az értékarányosság kérdésében a 10. § (1)-(3) bekezdés szerint döntésre jogosult dönt.
(3) A közterület-használati díjat a 10. § (1)-(3) bekezdés szerint döntésre jogosult egyedi döntéssel állapítja meg a 2. mellékletében meghatározott díjak és a 24. §-ban foglaltak alapján (egyéb ellenszolgáltatás esetén a 2. mellékletében meghatározott díjakra és a 24. §-ban foglaltakra figyelemmel). A 2. mellékletben szereplő díjakat általános forgalmi adó nélkül kell érteni. Pályázatok esetén a 2. mellékletben meghatározott összegtől eltérő díj is megállapítható.
(4) A Fővárosi Önkormányzat tulajdonában álló, de a Belváros-Lipótváros Budapest Főváros V. Kerület Önkormányzata illetékességi területén fekvő közterületekre a kikötői létesítmények kivételével a Fővárosi Önkormányzat és a Belváros-Lipótváros Budapest Főváros V. Kerület Önkormányzata között létrejött Fővárosi Közterület-hasznosítási Társulásban a Belváros-Lipótváros Budapest Főváros V. Kerület Önkormányzata által a rendeletében megállapított közterület-használati díjtételeket kell alkalmazni. 

(5) A közterület-használati díjat a közterület-használati hozzájárulásban meghatározott tárgyidőszakra előre kell megfizetni.
	23. § (1) A közterület használatáért közterület-használati díjat kell fizetni, vagy szerződésben rögzített egyéb ellenszolgáltatást kell teljesíteni. A díjat vagy egyéb ellenszolgáltatást a közterület-használati hozzájárulásban rögzített időtartamra és módon a jogosult a közterület tényleges használatára, vagy a közterületen elhelyezett létesítmény tényleges üzemeltetésére tekintet nélkül köteles megfizetni, teljesíteni.

(2) A közterület-használati hozzájárulásban rögzített egyéb ellenszolgáltatást a közterület használatával értékarányosan kell megállapítani, az értékarányosság kérdésében a 10. § (1)-(3) bekezdés szerint döntésre jogosult dönt.

(3) A fizetendő közterület-használati díjat a 10. § (1)-(3) bekezdés szerint döntésre jogosult egyedi döntéssel állapítja meg a 2. mellékletben meghatározott közterület-használati díjak, a (6) – (9) bekezdésekben és a 24. §-ban foglaltak alapján, egyéb ellenszolgáltatás esetén a 2. mellékletben meghatározott díjakra, a (6) – (9) bekezdésekben és a 24. §-ban foglaltakra figyelemmel. A 2. mellékletben szereplő díjakat általános forgalmi adó nélkül kell érteni. Pályázatok esetén a rendelet mellékleteiben meghatározott összegektől eltérő díj is megállapítható azzal, hogy a pályázati eljárásban megállapított közterület-használati díj minden év július 1. napjával a Központi Statisztikai Hivatal által közzétett, előző évi éves fogyasztói árindex mértékével emelkedik.
(4) A Fővárosi Önkormányzat tulajdonában álló, de a Belváros-Lipótváros Budapest Főváros V. Kerület Önkormányzata illetékességi területén fekvő közterületekre a kikötői létesítmények kivételével a Fővárosi Önkormányzat és a Belváros-Lipótváros Budapest Főváros V. Kerület Önkormányzata között létrejött Fővárosi Közterület-hasznosítási Társulásban a Belváros-Lipótváros Budapest Főváros V. Kerület Önkormányzata által a rendeletében megállapított közterület-használati díjtételeket kell alkalmazni.

(5) A közterület-használati díjat a közterület-használati hozzájárulásban meghatározott tárgyidőszakra előre kell megfizetni.
(6) A 2. mellékletben meghatározott díjak 2014. július 1. napjával a Központi Statisztikai Hivatal által közzétett, 2013. évi éves fogyasztói árindex mértékével, majd ezt követően évente a tárgyévet megelőző évre a Központi Statisztikai Hivatal által közzétett éves fogyasztói árindex mértékével, a tárgyév július 1. napjával emelkednek. A díjakat a www.budapest.hu weboldalon közzé kell tenni.

(7) A 2. melléklet 7. Egyéb közterület-foglalási célú közterület-használatra egyedi elbírálás alapján megállapított díjak minden év július 1. napjával a Központi Statisztikai Hivatal által közzétett, előző évi éves fogyasztói árindex mértékével emelkednek.

(8) A közterület-használat időtartama alatt a mindenkor hatályos díjakat kell megfizetni.

(9) Amennyiben a 10. § (1)-(3) bekezdés szerint döntésre jogosult a közterület-használati díjat a 24. §-ban foglaltak alapján a hatályos díjtól eltérő mértékben állapítja meg, akkor annak összegét a mindenkor hatályos díjak százalékos mértékével is meg kell meghatároznia.


24. § (2) bekezdés 
	(2) E rendelet 2. melléklete alapján megállapított közterület-használati díjak legfeljebb 90%-kal csökkenthetőek:

a) a főváros érdekében végzett építési, felújítási munkálatok esetében;
b) humanitárius és karitatív célok érdekében végzett tevékenység esetében;
c) a Fővárosi Önkormányzat saját szervezetei (pl. költségvetési szervei, gazdasági társaságai) által szervezett rendezvények esetében,

d) különösen indokolt esetben, egyedi elbírálás alapján.
	(2) E rendelet alapján megállapított közterület-használati díjak legfeljebb 90%-kal csökkenthetőek:

a) a főváros érdekében végzett építési, felújítási munkálatok esetében;

b) humanitárius és karitatív célok érdekében végzett tevékenység esetében;

c) a Fővárosi Önkormányzat saját szervezetei (pl. költségvetési szervei, gazdasági társaságai) által szervezett rendezvények esetében,
d) különösen indokolt esetben, egyedi elbírálás alapján.


27. § (4) bekezdés 

	(4) Aki közterületet hozzájárulás nélkül, vagy a hozzájárulásban foglaltaktól eltérően használ, azzal szemben – a ténylegesen használt időtartamra és területre – a 2. mellékletben meghatározott közterület-használati díj tízszerese is megállapítható. 
	(4) Aki közterületet hozzájárulás nélkül, vagy a hozzájárulásban foglaltaktól eltérően használ, azzal szemben – a ténylegesen használt időtartamra és területre – az e rendelet szerinti közterület-használati díj tízszerese is megállapítható.


33/B. § (3) bekezdés
	–
	(3) A (2) bekezdésben és a 6. mellékletben meghatározott kikötői alapdíj 2014. július 1. napjával a Központi Statisztikai Hivatal által közzétett, 2013. évi éves fogyasztói árindex mértékével, majd ezt követően évente a tárgyévet megelőző évre a Központi Statisztikai Hivatal által közzétett éves fogyasztói árindex mértékével, a tárgyév július 1. napjával emelkedik. A díjat a www.budapest.hu weboldalon közzé kell tenni.


36/B. §

	–
	36/B. § E rendelet 23. §-ának, 24.§ (2) bekezdésének, 27. § (4) bekezdésének és 33/B. § (3) bekezdésének, továbbá a 2. mellékletének a Fővárosi Önkormányzat tulajdonában álló közterületek használatáról szóló 3/2013.(III.8.) Főv. Kgy. rendelet módosításáról szóló …/2013. (… …) Főv. Kgy. rendelettel megállapított rendelkezéseit a Fővárosi Önkormányzat tulajdonában álló közterületek használatáról szóló 3/2013.(III.8.) Főv. Kgy. rendelet módosításáról szóló …/2013. (… …) Főv. Kgy. rendelet hatálybalépését megelőzően indult, folyamatban lévő eljárásokban is alkalmazni kell.








